Lav et referat af nedenstående tekst:

Tekst:
I år har cykelløbet deltagelse af blandt andet de tre danske Tour de France Ryttere Michael Valgren, Søren Kragh Andersen samt Jesper Hansen. Cykelløbet i Aalborg bliver deres første deltagelse på dansk grund efter Tour de France. Herudover vil også Matti Breschel samt flere Post Danmark Rundt teams også være til start i cykelløbet som køres over 1 time plus 5 omgange i centrum af Aalborg med start og mål på Østerågade med start kl. 18.45. Inden starten bliver der mulighed for at komme helt tæt på de danske Tour de France stjerner i forbindelse med Friis Shoppincenter autografskrivning, hvor der bliver mulighed for at få en autograf og få taget et billede sammen med cykelrytterne. Det er ikke kun i feltet, af der bliver stjernedrys at se på for de nordjyske cykelfans. Også på målstregen vil der være prominente navne at finde i form af TV2 nyhedsvært Dennis Ritter samt Danmarks mest vindende cykelrytter nogensinde Rolf Sørensen. Sammen har de været fast makkerpar for TV2 dækning af Tour de France igennem de seneste mange år. Igen i år køres det populære børnecykelløb, hvor børn i alle aldre får mulighed for at køre på samme lukket rundstrækning som de professionelle. Her skal børnene forsøge at køre så mange omgange som muligt på 30 minutter, hvor de lokaler virksomheder Spilnu.dk og Luksusbaby.dk donerer penge til Julemærkehjemmet i Hobro udefra hvor mange omgange der bliver kørt ind. Det er niende gang, cykelløbet køres i Aalborg, og det kommer selvfølgelig til at påvirke trafikken i midtbyen sidst på eftermiddagen fredag. Østerågade, Nytorv, dele af Østerbro, Danmarksgade og Boulevarden vil blive lukket for al trafik.

Referat:
Der er masser af kendte stjerner med, og der lægges op til et brag af en cykelfest i Aalborg, når det traditionsrige cykelløb Spilnu.dk Grand Prix køres fredag i Aalborg.